Lars Arholm

Lars Arholm (født 18. mars 1919 i Fitjar, død 8. desember 2011 i Stavanger) var en norsk krigsseiler under andre verdenskrig.

Bakgrunn og virke 
Arholm forlot Norge ombord på MK «Straumøy» som gikk ut fra Brandasund 31. august 1941 og ankom Lerwick 2. september. Etter ankomst Storbritannia ble han skytter på jageren «Glaisdale» og tjenestegjorde ombord der i Den engelske kanal, i konvoieskorte til Nord-Afrika og under landgangen i Normandie. Da «Glaisdale» ble satt ut av tjeneste etter en minesprengning 23. juni 1944, ble Arholm overført til Shetlandsgjengen. Han var først en tur med KNM «Hitra» før han ble fast mannskap på KNM «Vigra».

Etter krigen arbeidet Arholm på skoleskipene «Brand V» og «Gann».

Utmerkelser 
For krigsinnsatsen ble Arholm tildelt Krigsmedaljen, Deltagermedaljen og Haakon VIIs 70-årsmedalje. Av britene ble han dekorert med 1939–1945 Star, Atlantic Star, Africa Star, France and Germany Star, Defence Medal og War Medal.

Ved 60-årsmarkeringen av landgangen i Normandie ble Arholm tildelt den franske Æreslegionen.

Referanser

Litteratur 
 Lars Rimbereid: Etter eksplosjonen og røykskya blei havet flatt - Lars Arholm om livet som sjømann (2006) ISBN 82-303-0785-7

Eksterne lenker 

 «Lars Arholm», fra nettstedet Sjøhistorisk database

Medlemmer av Shetlandsgjengen
Krigsmedaljen
Deltagermedaljen
Haakon VIIs 70-årsmedalje
Æreslegionen
Personer fra Fitjar kommune